section_heading: NK Zagreb
paragraph_text: Odmah nakon te probe, odlazi na još jednu u Kranjčevićevu gdje je napokon potpisao ugovor, i to već nakon par odrađenih treninga. Debitirao je 31. srpnja baš na Poljudu tokom Zagrebove 4:2 pobjede. <br> Već za vrijeme te prve sezone u Zagrebu biva jedan od boljih igrača kluba zabilježivši 26 utakmica, te 3 pogotka. U sličnom stilu nastavlja sve do studenog 2006. i gostovanja u Rijeci gdje ozlijeđuje prednje križne ligamente, što ga miče s terena na 6 mjeseci. Ipak, već se nagodinu vraća u velikom stilu, te bilježi najbolju sezonu do tad. U 31 nastupu zabija 12 puta, uz to jednom prilikom čak 4 gola na utakmici s Međimurjem. Na kraju sezone navijači kluba dodjeljuju mu nagradu "Ponos purgera" za najboljeg igrača sezone.